
Parlamentul  României

Camera  Deputaţilor
Comisia pentru Sănătate şi Familie
                Nr. 28/16/ 12 februarie 2003

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 28/2003 privind trimiterea bolnavilor pentru tratament în străinătate, trimis Comisiei pentru sănătate şi familie pentru examinare în fond cu adresa nr.27 din 3 februarie 2003.


La întocmirea raportului, comisia a avut în vedere avizul Consiliului Legislativ nr.158/30.01.2003 şi avizul Consiliului Economic şi Social nr.218/29.01.2003.


În raport de obiectul şi conţinutul său, proiectul de lege face parte din categoria legilor ordinare .

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.ANA FLOREA

Parlamentul  României

Camera  Deputaţilor
Comisia pentru Sănătate şi Familie
                                                                                   Nr. 28/ 16/ 12 februarie 2003 

R A P O R T

asupra proiectului de Lege  pentru aprobarea Ordonanţei Guvernului nr. 28/2003

privind trimiterea bolnavilor pentru tratament în străinătate

1. Cu adresa nr.27 din 3 februarie 2003, Comisia pentru sănătate şi familie  a fost sesizată cu dezbaterea şi avizarea în fond, în procedură obişnuită, a proiectului de Lege pentru aprobarea Ordonanţei Guvernului nr. 28/2003 privind trimiterea bolnavilor pentru tratament în străinătate ( PL nr.27/3.02.2003). La elaborarea raportului, comisia a avut în vedere avizul Consiliului Legislativ nr.158/30.01.2003 şi avizul Consiliului Economic şi Social nr.218/29.01.2003. La lucrările comisiei a participat, în calitate de invitat, doamna Elena Badea, consilier al ministrului sănătăţii şi familiei.

Proiectul de lege are ca obiect de reglementare trimiterea persoanelor cu afecţiuni deosebit de grave, precum şi a celor care au dobândit afecţiuni ca urmare a Revoluţiei din decembrie 1989, care nu pot fi tratate în ţară, la tratament în străinătate.

Având în vedere actele normative care reglementează în prezent această activitate şi ţinând seama de prevederile Legii nr.500/2002 privind finanţele publice, potrivit cărora cheltuielile bugetare sunt determinate de autorizările conţinute în legi specifice şi legile bugetare anuale, se impune promovarea unui act normativ cu caracter de lege pentru reglementarea trimiterilor cu caracter medical la tratament în străinătate.

Faţă de cele arătate mai sus, comisia propune Plenului Camerei Deputaţilor spre dezbatere şi aprobare proiectul de Lege pentru aprobarea Ordonanţei Guvernului nr. 28/2003 privind trimiterea bolnavilor pentru tratament în străinătate.

2. În raport de obiectul şi conţinutul său, proiectul de lege face parte din categoria legilor ordinare.

3. La lucrările comisiei din ziua de 11.02.2003,  din totalul de 14 membri, au fost prezenţi 13 deputaţi.

Raportul comisiei a fost adoptat, în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente :

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Articol unic

“Articol unic – Se aprobă Ordonanţa Guvernului nr. 28/2003 privind trimiterea bolnavilor pentru tratament în străinătate, adoptată în temeiul art.1 pct.VI 4 din Legea nr.680/2002 privind abilitarea Guvernului de a emite ordonanţe. ”


Se propune ca articolul unic să se reformuleze după cum urmează:

“Articol unic – Se aprobă Ordonanţa Guvernului nr. 28 din 30 ianuarie 2003 privind trimiterea bolnavilor pentru tratament în străinătate, adoptată în temeiul art.1 pct.VI 4 din Legea nr.680/2002 privind abilitarea Guvernului de a emite ordonanţe, publicată în Monitorul Oficial al României , Partea I, nr.62 din 1 februarie 2003, cu următoarea modificare: “


Pentru respectarea normelor de tehnică legislativă.

2.
Art.1  
“Art.1. - Persoanele cu afecţiuni deosebit de grave, precum şi cele care au dobândit afecţiuni ca urmare a Revoluţiei din Decembrie 1989, care nu pot fi tratate în ţară, pot fi trimise la tratament în străinătate.”

( text odonanţă)
- Articolul 1 va avea următorul cuprins:

“Art.1. - Persoanele cu afecţiuni deosebit de grave,  care nu pot fi tratate în ţară, pot fi trimise la tratament în străinătate.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .
Pentru o exprimare cuprinzătoare.

Sintagma “persoane cu afecţiuni deosebit de grave” include şi categoria “persoanelor care au dobândit afecţiuni ca urmare a Revoluţiei din Decembrie 1989.” Acest drept este prevăzut şi în Legea nr.42/1990 pentru cinstirea memoriei eroilor – martiri şi acordarea unor drepturi urmaşilor acestora, precum şi răniţilor din timpul Revoluţiei din decembrie 1989, după cum a fost modificată şi completată.



3.
Art.2

“Art.2. - Cheltuielile aferente tratamentului în străinătate se suportă  de la bugetul de stat prin bugetul Ministerului Sănătăţii şi Familiei .”

( text ordonanţă)


Nemodificat.


4.
Art.3

“Art.3. – În aplicarea prevederilor prezentei ordonanţe, în termen de 30 de zile de la data intrării în vigoare a acesteia, Ministerul Sănătăţii şi Familiei va emite norme metodologice, care se aprobă prin ordin al ministrului sănătăţii şi familiei .”

( text ordonanţă)


Nemodificat.





În cursul dezbaterilor nu s-au înregistrat amendamente respinse.

                         PREŞEDINTE,                                                                                                    SECRETAR,

       DEP.ACAD.PROF.DR.MIRCEA IFRIM                                                                  DEP.DR.ANA FLOREA

